**TOIMINTAOHJE RAUMAN ALAKOULUISSA TAPAHTUVIIN TUPAKOINTIRIKKOMUKSIIN**

Mikäli oppilaan epäillään käyttäneen tai hänellä epäillään olevan hallussaan tupakkaa, tupakkatuotteita, sähkötupakkaa tai nuuskaa koulupäivän aikana koulun tiloissa, koulun rehtorilla tai opettajalla on yhdessä tai erikseen lupa ottaa oppilaalta kielletty aine pois. Oppilasta pyydetään itse tyhjentämään taskut, reppu, pulpetti, penaali tai muut hänen säilytystilansa tai tavaransa. Samaa sukupuolta oleva rehtori tai opettaja voi tarkastaa oppilaan yllä olevat vaatteet ulkopuolelta käsin koettelemalla.

Mikäli oppilaalta löytyy kiellettyjä tupakkatuotteita, rehtori tai opettaja ottaa tuotteet haltuun ja luovuttaa ne oppilaan huoltajalle viimeistään työpäivän päättyessä.

Tavaroiden tarkastaminen tulee kirjata

Epäilystä, tavaroiden tarkastamisesta ja koulun toimenpiteistä tulee olla aina yhteydessä huoltajiin. (Lähde: Opetushallitus. Kurinpitokeinot ja turvaamistoimenpiteet perusopetuksessa.)

**KOULUN TUKITOIMET/SEURAAMUKSET TUPAKOINTIRIKKOMUKSEN ESIIN TULTUA:**

1) Rehtori tai luokanopettaja on yhteydessä huoltajaan

2) Luokanopettaja pitää kasvatuskeskustelun

3) Tarvittaessa ohjaus oppilashuoltoon (terveydenhoitaja, kuraattori)

4) Tapauskohtaisesti voidaan määrätä jälki-istunto

5) Kolmannesta rikkomuksesta tehdään rikosilmoitus. Rehtori tai luokanopettaja kerää tarvittavat tiedot ja toimittaa koulun kuraattorille. Kuraattori lähettää tiedot turvasähköpostin kautta Rauman poliisiasemalle rikoskonstaapeli Mari Smedbergin sähköpostiosoitteeseen: mari.smedberg@poliisi.fi . Rikosilmoituksesta seuraa aina lastensuojeluilmoitus, joka tehdään poliisin toimesta.

Rikosilmoituksen kirjaamiseen tarvitaan seuraavat tiedot:

– oppilaan nimi

– syntymäaika

– osoite

– huoltajat ja heidän yhteystietonsa

– milloin ja missä rikkeet ovat tapahtuneet, kuka on ne havainnut ja mitä on ollut hallussa

– mikä koulu on kyseessä ja mitä koulussa on asian eteen tehty (kasvatuskeskustelu, jälki-istunto yms.)

Tarvittaessa lisätietoja saa soittamalla Mari Smedbergille p. 029 5445 225 tai palvelupäivystykseen p. 029 541 7780 (ma – to kello 8.00 – 16.15).